14.11.2008 Den Europæiske Unions Tidende L 303/5 KOMMISSIONENS FORORDNING (EF) Nr. 1123/2008 af 12. november 2008 om en fælles procentsats for antagelse af de beløb, som medlemsstaterne har anmeldt til Kommissionen for ansøgninger om rydningspræmie KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 479/2008 af 29. april 2008 om den fælles markedsordning for vin, om ændring af forordning (EF) nr. 1493/1999, (EF) mnr. 1782/2003, (EF) nr. 1290/2005, (EF) nr. 3/2008 og om ophæ- velse af forordning (EØF) nr. 2392/86 og (EF) mnr. 1493/1999 (1), særlig artikel 102, stk. 4, og ud fra følgende betragtninger: (1) — De relevante ansøgninger, som medlemsstaterne senest den 15. oktober 2008 anmeldte til Kommissionen efter artikel 102, stk. 2, i forordning (EF) nr. 479/2008, over- stiger det maksimale årlige budget for rydningsordningen for produktionsåret 2008/09, nemlig 464 mio. EUR, som er fastsat i forordningens bilag VII. Der bør derfor fastsættes en fælles procentsats for antagelse af de faktisk anmeldte beløb. (2) — Foranstaltningerne i denne forordning er i overensstem- melse med udtalelse fra Forvaltningskomitéen for Den Fælles Markedsordning for Landbrugsprodukter — UDSTEDT FØLGENDE FORORDNING: Artikel 1 De rydningsansøgninger, der er anmeldt til Kommissionen efter artikel 102, stk. 2, i forordning (EF) nr. 479/2008, antages for 45,9 % af de deri anførte beløb. Budgetlofterne for de berørte medlemsstater er fastsat i bilaget. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 12. november 2008. ()) EUT L 148 af 6.6.2008, s. 1. På Kommissionens vegne Mariann FISCHER BOEL Medlem af Kommissionen